Dunaszerdahely Város a községi önkormányzatokról szóló 1990. évi 369. törvény 6.§ szerint összhangban a helyi önkormányzatok költségvetési szabályairól szóló 2004. évi 583. törvény 7.§ (4) bekezdésével és későbbi módosításaival a következő rendeletet alkotja:

**Dunaszerdahely Város 2013/10. sz. általános érvényű rendelete,**

**amellyel módosul és kiegészül Dunaszerdahely Város 2012/26. sz. (2012. december 4.) általános érvényű rendelete a Dunaszerdahely területén működő jogi és természetes személyek-vállalkozók részére a városi költségvetésből nyújtandó pénzügyi támogatás feltételeiről**

I.

Dunaszerdahely Város 2012/26. sz. (2012. december 4.) általános érvényű rendelete a Dunaszerdahely területén működő jogi és természetes személyek-vállalkozók részére a városi költségvetésből nyújtandó pénzügyi támogatás feltételeiről a következőképpen módosul és egészül ki:

1. 3. cikk 7. ponttal egészül ki, ami a következőképpen hangzik:

„7. Abban az esetben, ha a támogatásokra elkülönített pénzeszközök a kérelmezők közt nem kerülnek elosztásra, illetve nem merítik ki teljes mértékben, akkor ezen pénzeszközök automatikusan a polgármesteri alapba kerülnek.

A különleges elbírálásra érdemes kérelmeket lehet a polgármesteri alapból finanszírozni.

A támogatásnyújtás feltételei a polgármesteri alapból nyújtandó támogatások esetében:

1. a benyújtott kérelem és a szükséges mellékletek,
2. a kérelmezőnek nincs a várossal szembeni tartozása,
3. a kérelmező kiegyensúlyozott kapcsolata a város költségvetéséhez,
4. a kérelmező a kérelem benyújtásának időpontjáig, a támogatási elszámolási kötelezettségét az előző naptári évben, határidőben teljesítette. „

2. 4. cikk „Pályázati felhívás” a következőképpen:

„Dunaszerdahely Város az adott naptári évre vonatkozó költségvetés elfogadását követő 20 napon belül közzé teszi a pályázati felhívást a támogatási kérelem benyújtására (továbbiakban „felhívás“), kivéve a polgármesteri alapból nyújtandó támogatások esetében.”

3. 5. cikk„Támogatásnyújtás feltételei” a következőképpen:

„5. cikk

Támogatásnyújtás feltételei

A támogatásnyújtás feltételei (kivéve a polgármesteri alapból nyújtandó támogatások):

1. a határidőben benyújtott teljes kérelem és a szükséges mellékletek,
2. a kérelmezőnek nincs a várossal szembeni tartozása,
3. a kérelmező kiegyensúlyozott kapcsolata a város költségvetéséhez,
4. a kérelmező a támogatási elszámolási kötelezettségét az előző naptári évben, határidőben teljesítette.”

II.

A Képviselő-testület ezen általános érvényű rendeletét a 2013.04.24-ei testületi ülésén hozta.

Ez a rendelet a Városi Hivatal hirdetőtábláján való kifüggesztést követő 15. napon lép hatályba.

Jelen rendelet 2013.12.31-én hatályát veszti.

Kelt, Dunaszerdahely, 2013.04.24.

JUDr. Hájos Zoltán

 polgármester

A Képviselő-testület ezen általános érvényű rendeletét a 2013.04.24-ei testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2013.04.05-én lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2013.05.16-án lett közzé téve.

Ezen általános érvényű rendelet 2013.05.31-én lép hatályba.